**פוסבאל קלוב ארצגבירגה אווה** (בגרמנית: **Fußball Club Erzgebirge Aue e.V**) הוא מועדון כדורגל גרמני הממוקם בעיר אווה שבמדינת סקסוניה שבגרמניה, ומשחק בליגה השלישית. תקופת הזוהר של המועדון הייתה בשנות ה-50 של המאה ה-20, אז זכה בארבע אליפויות של ליגת העל המזרח גרמנית ובגביע אחד.

לארצבירגה אווה יריבות היסטורית עם המועדונים פ.צ. קמניצר המגיע מהעיר קמניץ הסמוכה לאווה, וצוויקאו מהעיר צוויקאו, ומאידך, יש לקבוצה בסיס אוהדים רחב בשתי ערים אלו.

היסטוריה
--------

המועדון הוקם בשנת 1945 בשם SG אווה, ושינה את שמו עוד מספר פעמים עד שהתקבע בשמו הנוכחי. בתחילת שנות ה-50, המועדון החל לשחק בליגת העל המזרח גרמנית. בשנת 1954 החליטו השלטונות בגרמניה המזרחית שתושבי העיר קארל מרקס שטאט, שנקראה לפני הקמת גרמניה המזרחית וגם כיום בשם קמניץ, ראויים לקבוצת כדורגל חזקה, ולכן שונה שמה של הקבוצה בעיר אווה לוויסמוט קארל מרקס שטאט, על אף שהקבוצה לא העתיקה את מקומה מהעיר אווה. במחצית השנייה של שנות ה-50 זכתה הקבוצה בארבע אליפויות של ליגת העל המזרח גרמנית. וייצגה את גרמניה המזרחית שלוש פעמים בגביע אירופה לאלופות.

בשנת 1963 הוקמה בקארל מרקס שטאט קבוצה אחרת, פ.צ. קארל מרקס שטאט, ולכן ויסמוט קארל מרקס שטאט הפכה לוויסמוט אווה. המועדון לא זכה באליפויות נוספות, אך נשאר בצמרת ליגת העל המזרח גרמנית. המועדון המשיך לשחק בליגה זו כמעט עד לאיחוד גרמניה תחת השם ויסמוט אווה, ובשנים 1985 ו-1987 הופיע בגביע אופ"א והודח בשלבים המוקדמים. בשנת 1989 ירד המועדון לליגת המשנה המזרח גרמנית, ולאחר איחוד גרמניה שובץ בליגה הרביעית בהיררכיית הליגות בגרמניה המאוחדת. בשנת 1993 שינה המועדון את שמו לשם הנוכחי, ארצגבירגה אווה. ארצבירגה זהו השם הגרמני להרי אורה, שנמצאים בגבול של גרמניה עם צ'כיה, בהם שוכנת העיר אווה. בשנת 1994 העפיל המועדון לליגה השלישית, ובשנת 2003 העפיל אל הבונדסליגה השנייה. בשנת 2008 נשר המועדון שוב לליגה השלישית, והיה ממקימיה של הליגה הגרמנית השלישית באותה שנה. בעונת 2015/2016 העפיל המועדון אל הבונדסליגה השנייה. בעונת 2017/18 סיים המועדון במקום ה-16 בבונדסליגה השנייה, שהוביל למשחקי מבחן מול קרלסרוהה שסיימה שלישית בליגה הגרמנית השלישית. אווה ניצחו 1–3 בסיכום שני המשחקים ונשארו בבונדסליגה השנייה.

ארצגבירגה אווה השתתפה בגביע הגרמני החל משנת 1992, אך ללא הישגים משמעותיים, למעט שתי העפלות לסיבוב המשחקים השני.

סגל הקבוצה
----------

נכון ל-1 באוגוסט 2021

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | גרמניהגרמניה | שוער | מרטין מאנל  |
| 2 | צרפתצרפת | בלם | גטן בוסמן  |
| 2 | גרמניהגרמניה | בלם | פביאן קליג  |
| 5 | גרמניהגרמניה | קשר | קלמנס פאנדריך  |
| 6 | גרמניהגרמניה | בלם | פלוריאן בלאס  |
| 7 | גרמניהגרמניה | קשר | יאן הוכשידט  |
| 8 | גרמניהגרמניה | קשר | טום באומגרט  |
| 10 | אזרבייג'ןאזרבייג'ן | חלוץ | דימיטרי נזארוב  |
| 11 | גרמניהגרמניה | חלוץ | ניקולה-חריט קוהן  (בהשאלה מבאיירן מינכן II) |
| 13 | גרמניהגרמניה | קשר | לואי שמשון  |
| 14 | אוסטריהאוסטריה | חלוץ | פיליפ זולצ'נר  |
| 16 | גרמניהגרמניה | קשר | אריק מג'צ'אק  |
| 17 | גרמניהגרמניה | קשר | פיליפ ריסה  |

 |  | 

| מס' |  | עמדה | שם |
| --- | --- | --- | --- |
| 20 | גרמניהגרמניה | מגן | קלוגרו ריזוטו  |
| 21 | גרמניהגרמניה | מגן | מלקולם קקוטלואה  |
| 22 | גרמניהגרמניה | בלם | ניקלאס ג'ק  |
| 24 | הפיליפיניםהפיליפינים | קשר | יון-פטריק שטראוס  |
| 25 | גרמניהגרמניה | שוער | שורן גוטנר  |
| 26 | גרמניהגרמניה | שוער | רוברט ינדרוש  |
| 27 | גרמניהגרמניה | מגן | סשה הרטל  |
| 31 | גרמניהגרמניה | חלוץ | בן זולינסקי  |
| 33 | בוסניה והרצגובינהבוסניה והרצגובינה | קשר | אוגנג'ה גנג'טיץ'  |
| 34 | דרום קוריאהדרום קוריאה | שוער | קווין הר  |
| 37 | גרמניהגרמניה | חלוץ | פסקל טסטרוט  |
| 40 | גרמניהגרמניה | שוער | ז'אן מארי פלאת'  |
|  | גרמניהגרמניה | חלוץ | אנטוניו ג'ונג'יץ'  |

 |

תארים
-----

* אליפות ליגת העל המזרח גרמנית (4): 1954/55, 1955/56, 1956/57, 1958/59
* הגביע המזרח גרמני: 1955
* גביע סקסוניה (4): 2000, 2001, 2002, 2016

קישורים חיצוניים
----------------

ויקישיתוף מדיה וקבצים בנושא **ארצגבירגה אווה** בוויקישיתוף
* אתר האינטרנט הרשמי של ארצגבירגה אווה (בגרמנית)
* ארצגבירגה אווה, ברשת החברתית פייסבוק

* ארצגבירגה אווה, ברשת החברתית טוויטר

* ארצגבירגה אווה, ברשת החברתית אינסטגרם

* פרופיל, באתר Transfermarkt

|  |  |
| --- | --- |
| בקרת זהויות עריכת הנתון בוויקינתונים | 
* GND: 10039156-4
* VIAF: 155719046
* WorldCat: viaf-155719046

 |